Verkefni UMFÍ og ÍBR voru á meðal þeirra sextán verkefna sem hlutu styrk úr október umsóknarfresti 2019 hjá Erasmus + áætluninni . UMFÍ hlaut styrk fyrir ungmennaráðstefnunni Ungt fólk og lýðræði sem fram fer 1. – 3. apríl næstkomandi . Yfirskrift ráðstefnunnar er Lýðræðisleg áhrif , hvar , hvenær og hvernig hefur ungt fólk áhrif ? Ráðstefnan er ætluð ungmennum á aldrinum 16 – 25 alls staðar af landinu . Markmið viðburðarins er að valdefla ungmenni og gefa þeim tækifæri til þess að eiga samtal við ráðamenn . ÍBR hlaut styrk fyrir ferð með forsvarsmönnum íþróttahreyfingarinnar í Reykjavík til Danmerkur . Tilgangur ferðarinnar er að kynna sér rekstur og byggingu íþróttamannvirkja félagasamtaka , hvaða leið Danir hafa farið í að auka samvinnu milli félaga og íþróttahéraða og innleiðing rafíþrótta hjá íþróttafélögum . Ragnheiður Sigurðardóttir , landsfulltrúi UMFÍ tók á móti styrknum fyrir hönd Ungmennaráð UMFÍ sem hefur veg og vanda við skipulag og undirbúning ráðstefnunnar . Jón Þór Ólason , framkvæmdastjóri Ármanns tók á móti styrknum fyrir hönd ÍBR . Á myndinni er einnig Anna R. Möller frá Landsskrifstofu Erasmus + og Ágúst Hjörtur Ingþórsson , sviðsstjóri mennta - og menningarsviðs . Samtals var úthlutað alls um 60 milljónum króna . UMFÍ hvetur sambandsaðila til þess að kynna sér þau tækifæri sem bjóðast innan Erasmus + áætlunarinnar . Upplýsingar um umsóknarfresti , námskeið og fleira er að sjá heimasíðunni www.rannis.is